**A program elérhetősége: [közös:\Jar-ok\EASQAS.jar](Y:\\Jar-ok\\EASQAS.jar)**

**Adatbevitelt szolgáló menüpontok:**

Gyártási adatok:

Ebben a menüpontban lehet felvinni az ellenőrök által töltött adatgyűjtő lapokon feljegyzett adatokat.

Proglove:

A Proglovos 100%-os és KKS végátvételen történő ellenőrzés rögzítésére szolgáló menüpont, melyet közvetlenül az ellenőrök töltenek.

A termelésben használt változat egy külön programba található, Ellenori\_atvetel.jar néven, ugyanabban a mappában mint amiben az EASQAS.jar.

Loxone:

A Loxone-os 100%-os és KKS végátvételen történő ellenőrzés rögzítésére szolgáló menüpont, melyet közvetlenül az ellenőrök töltenek.

A termelésben használt változat egy külön programba található, Ellenori\_atvetel.jar néven, ugyanabban a mappában mint amiben az EASQAS.jar.

Socomec:

A Socomec-os 100%-os és KKS végátvételen történő ellenőrzés rögzítésére szolgáló menüpont. Jelenleg ez még nincs használatban.

Hager:

A Hager-os 100%-os és KKS végátvételen történő ellenőrzés rögzítésére szolgáló menüpont. Jelenleg ez még nincs használatban.

Vevői reklamációk:

A beérkezett vevői reklamációk és visszajelzések rögzítésére szolgáló menüpont. Vevői mérnök csapat tagjai töltik.

Vevői lezárás:

A nyitott reklamációs pontok illetve az egész reklamáció lezárására szolgáló menüpont. Vevői mérnök csapat tagjai töltik.

Vevői új adat:

A vevői reklamációkhoz kacsolódóan lehet új cikkszámokat felvinni.

Retour:

Retour adatokat lehet rögzíteni, illetve frissítnei az új adatokat, ha továbbjutott egy folyamaton a retour termék.

Ellenőrök:

Az új ellenőrök nevét és pecsétszámot lehet rögzíteni, illetve ha pecsétszám változás történik azt is lehet változtatni. Az ellenőrök névsorát ki lehet menteni egy Excel fájlba is. Ha van pecsét szám, akkor azzal menti a lekérést végző PC asztalra egy excelbe automatikusan ABC sorrendben.

Új alapadat:

Itt a gyártási adatokhoz kapcsolódóan lehet felvenni új paramétereket. Új cikkszám, új ellenőr, új hibakód, illetve a korábban felvett cikkszámot is lehet módosítani.

Adat módosítás/törlés:

Az adatbázisba felvitt adatokat lehet módosítani vagy törölni.

Dev:

Fejlesztői menüpont, jelszó védi.

**Lekérdezés:**

EASQAS adatok:

A bevitt ellenőrzési és átvételi adatokat lehet lekérdezni 2021.01.01-ig visszamenőleg. Van lehetőség megnézni egy kis ablakban is az adatokat a mutat gomb segítségével, vagy lementeni az asztalra az excel gomb megnyomásával. Lehet szűrni projektre és hibagyűjtés helyére is, ha nincs kiválasztva egyik sem, akkor mindegyik adatot szerepelteti a lekérdezés.

Vevői reklamációk:

A bevitt vevői reklamációkat lehet lekérdezni, a reklamációhoz csatolt excel-eket vagy képeket is itt vissza lehet nyerni. A reklamációkból kimutatást lehet készíteni, vagy a 6D-hez szükséges adatokat lekérni.

Átvételi adatok:

Egy projekthez az adott napon bevitt összes adatot le lehet kérdezni, amit a program ment az asztalra. Itt megjelennek a papíron gyűjtött és berögzített és a végátvételen bevitt adatok is, minden, ami az adatbázisba rögzítésre került.

Saját SQL:

Itt lehetőség van saját SQL írására. Elsősorban az átvételi adatokat lehet lekérdezni, de ha valaki ismeri a beviteli táblákat, bármelyikre írhat lekérdezést. Itt viszont nincs automatikus mentés az asztalra. Megkérdezi a program hova és milyen néven szeretnénk elmenteni az eredményt. Fontos, hogy a fájl neve után írjuk oda, hogy .xlsx. Ha esetleg még sem tettük meg nincs nagy baj, elég, ha a fájl neve után utólag odaírjuk, hogy .xlsx és azonnal használható lesz.

PO szám lekérdezés:

A Loxone FCT teszt eredményekben keres vevői PO szám alapján. Sajnos nem túl gyors a lekérdezés, 5-15 perc között is lehet, amíg elkészül.

Hitlista lekérdezés:

A korábbi Access-ben levő hitlista készítő egyszerűsített változata.

Hager retour

Egy excel fájlba csak a keresett szériaszámokat kell belemásolni, azt a megnyitás gombbal megnyitni és az IFS-ből kikeresi a program a hozzá tartozó Vevői rendelés számokat.

Retour:

A bevitt retour adatokat lehet lekérdezni, a kis ablakban megnézni, vagy excelbe lementeni kész grafikonokkal.

AVM csomagolás PPM:

Dátum –tól –ig és beszállító nevével le lehet kérni IFS-ből az adott időszakban a beérkezés és felhasználást vagy pedig PPM-et számoltatni az alapján hogy mennyit könyveltek a 91-es raktárhelyre. A beérkezett szállítmányokból kiszámolja melyikből mennyi fogyott. Az eredményeket menti az asztalra.

Beszállítói PPM

A megadott időszakon belül a 80-as és 91-es raktárhelyre könyvelt anyagok beszállítói PPM-ét számolja ki az IFS-ben elérhető adatok alapján. Az adatokat meg lehet nézni a kis ablakban is vagy lementeni excelben az asztalra. A sok adat miatt 1-2 percig is eltarthat, mire végez a lekérdezés.

IQC ellenőrzés:

A megadott időszakon belül lekéri az IFS-ből az IQC ellenőrzéseket, ki mikor és mit ellenőrzött. Az eredményeket az asztalra menti egy excelbe.

Tracy utolsó folyamat:

A keresett szériaszámokat egy excelbe kell másolni, majd a megnyit a gombbal megnyitni, utána pedig a tükörszerverről leszedi a szériaszámok utolsó beolvasás helyet, így meg lehet nézni, melyik panel éppen hol tart a folyamatban. Az eredményeket az asztalra menti. Minden a régi tracy-ben követett szériaszámmal használható.

Telecom utolsó folyamat:

Itt két lehetőség van. A keresett szériaszámokat egy excelbe kell másolni, majd kétféle képpen is le lehet kérni IFS-ből: Az utolsó folyamat megmutatja, melyik panel hol jár, melyik állomáson, ott mi volt az eredménye és mikor. A másik lehetőség, hogy a szériaszámok minden adatát lekéri a Trace folyamatok és Trace jellemzők nézetekből. Minden, az IFS által követett szériaszámra használható.

IFS archive:

Itt az archivált adatok között lehet keresni. Eladás után 3 hónappal minden adatot archiválnak az IFS-ben, így ha olyan adat kell, ami már archiválva lett és egyszerre több szériaszámot kell ellenőrizni, akkor ezt kell használni.

Ha csak 1 szériaszám kell, arra van gyorsjelentés is az IFS-ben. „Archiv%” névre keresve mind a 4 lehetőséget kiadja. A program viszont engedi a tömeges lekérést, itt is csak a szériaszámok kellenek excelben, de a lekérdezés működik nem csak a sima gyári számmal, hanem az alternatív gyári számmal is.

Lehet keresni a folyamatokban és a jellemzőkben is. Jellemzőkből csak a mérési hiba adatokat hozza, a többit nem.

Gyári számok alapján lehet keresni a beépülésekben is, az hozza az össze beépülési adatot, mint a Trace anyag felületen, vagyis milyen cikkszámot milyen ME számmal építettek be. Ez a lekérdezés kicsit lassabb, mint az előző kettő, mert a cikkszámokat egy másik táblából kell kivarázsolni.

A 4. lehetőség, hogy ME számok alapján megkeressük, hogy az adott ME szám milyen gyári számokba épült be és mikor lett csomagolva az adott panel.

Gépes folyamatellenőrök:

Itt a gépes folyamatellenőrök által rögzített adatok között lehet keresni, dátum, ellenőr, NXT sor és cikkszámok alapján. Az eredményeket meg lehet nézni a kis ablakokban, de az asztalra is menthető excelben.

**Vizsga**

Teszt:

A folyamatellenőri vizsgalap digitális változata. A jövőben ezen fognak vizsgázni az ellenőrök papíros forma helyett.

Pontok:

A vizsga eredményeit lehet lekérni excelbe, illetve az elért pontot felvinni (jelszavas hozzáférés).

**Monitoring**

Itt az OQC adatokat lehet lekérdezni, amikor lekérdezzük mindig az adott napot nézi, és hogy miből mennyi került átvételre OQC-n, mennyi vár OQC-ra ha az „OQC-be” raktárhelyre könyvelték, illetve az mikor került oda, ma, tegnap vagy régebben, így pl. lehet látni, ha valami beragadt a lokáción.

**OQC**

Ez a menüpont még fejlesztés alatt van, de az AVM OQC adatait fogja kezelni.

**Beállítások**

Itt a program háttér színét lehet beállítani.

*Plusz infó:*

A program többször is elindítható, mint az IFS, egyszerre több ablakban is lehet dolgozni. Amíg fut egy lekérdezés, addig nem tudunk menüpontot váltani, de újra el tudjuk indítani, így ha, szeretnénk tudunk dolgozni egy másik ablakban.